Paprastoji nendrė

Paprastoji nendrė (Phragmites australis) – miglinių (Poaceae) šeimos augalų rūšis. Augalas 100–400 cm aukščio. Auga krantuose, pelkėse, pakelių grioviuose. Ypač vešlūs nendrynai Kuršių marių plovuose. Žydi liepos – rugsėjo mėn.

Visi jauni augalai turi daug baltymų ir cukrinių medžiagų ir mėgstami gyvulių. Tačiau dar prieš plaukėjimą augalo maistingumas smarkiai krinta, jis tampa labai šiurkštus ir gyvulių nemėgstamas. Nuganyti arba nušienauti nendrynai duoda gerą atolą. Stiebai tinka stogams dengti, pynimo darbams. Periodiškai užliejamose vietose sodinama smėliui sutvirtinti.

Migliniai
Prieskoniniai augalai